《婉儿怨戏柬敬承五首 其三》
明代·冯琦

见说新人好，君心岂旧欢。离愁随月满，信誓近秋寒。

缣素宁堪问，苕华半已残。妆成郎未起，寂寞镜中看。

作者简介：（1558—1603）明山东临朐人，字用韫，一字琢庵。万历五年进士。授编修。累官礼部尚书。疏请停矿税，征还各地税监，不果。又极陈士子崇佛教之弊，请约禁。卒谥文敏。有《经济类编》、《宗伯集》。